Rhulani Safari Lodge | LekkeSlaap
Rhulani Safari Lodge: Hooffoto's
Adres: Madikwe Wildreservaat, Bravo 21, Wonderboom-hek, 2865, Noordwes
Vanaf R20 640 per nag, vir 2 mense
Jou avontuur begin die oomblik wat jy jou voete by Madikwe Wildreservaat sit. 'n Afrika-verwelkoming wag op jou. Rhulani beteken "ontspan" so ons nooi jou uit om te ontspan en die Afrika-bos saam met ons te geniet.
Rhulani bied 5-ster-verblyf vir gaste in privaat, losstaande chalets. Ons het 7 kamers in totaal, wat elk ideaal is vir 2 volwassenes. Die chalets is baie ruim en daar kan 'n ekstra bed bygevoeg word vir 'n kind. Die 7 chalets het lugversorging vir die somer en 'n Morso-kaggel vir die winter. Die kamers het elkeen koffie- en teemaakgeriewe en 'n yskassie met voorraad. Die en suite-badkamers het ovaalbaddens, dubbelwasbakke en daar is binne- en buitestorte.
Kom gee jou oor aan die stilte en rustigheid van hierdie wonderlike atmosfeer. Geniet die totale privaatheid van jou eie plonspoel terwyl jy in die luuksheid van jou chalet ontspan.
Om Rhulani op die been te bring was inspirerend en stimulerend. Ons het daarop uitgegaan om die gewone in die ongewone te omskep, om 'n toevlugsoord te skep, 'n oase van kalmte en 'n plek waar jy jou batterye behoorlik kan herlaai. Ons nooi jou uit om die rustigheid en harmonie van hierdie spesiale plek met ons te kom deel. Kom vier die natuur en kom vier die lewe!
Ons bied fantastiese geleenthede vir wildkyk. Jy kan in 'n oop wildkyk-voertuig gaan, of te voet saam met 'n wildbewaarder. Andersins kan jy ook voor die lodge die wild dophou naby die watergat. Rhulani is nie omhein nie, so onthou asseblief dat gaste nie in die donker alleen van kamer tot kamer mag loop nie.
Madikwe Wildreservaat, Bravo 21, Wonderboom-hek, 2865, Noordwes
https://travelground.imgix.net/AAEAAQAAAAAAAAAAAAAAEe8vjHdDyJxSvGOtJLl3t9wnWtVWEQJmkxxNoovavfM0ik1S9K?w=1440&h=960&fit=crop&auto=enhance,format,compress&q=80 Vanaf R20 640 per nag, vir 2 mense Madikwe Game Reserve Bravo 21 2865 Noordwes 086 999 0018 14:00-19:00 11:00 -24.783052602022 26.186159849167